# בענין כשם שאסורה לבעל כך אסורה לבועל

**Supplemental מראה מקומות**

# I. איסור לבעל ועונש מיתה

## 1. ויקרא פרק כ' פסוק י'

(י) ואיש אשר ינאף את אשת איש אשר ינאף את אשת רעהו מות יומת הנאף והנאפת:

## 2. בבלי קדושין דף י"ט.

בעי ריש לקיש: מהו שמייעד אדם לבנו קטן? בנו אמר רחמנא - בנו כל דהו, או דילמא בנו דומיא דידיה, מה הוא גדול, אף בנו גדול? אמר רבי זירא, תא שמע: איש - פרט לקטן, אשר ינאף את אשת איש - פרט לאשת קטן; ואי אמרת מייעד, אם כן מצינו אישות לקטן!

## 3. שלחן ערוך אבן העזר סימן כ' סעיף א'

סעיף א

הבא על אחת מן העריות דרך איברים, או שחבק ונשק ונהנה בקירוב בשר, הרי זה לוקה וחשוד על העריות. **הגה:** והבא עליה, בין כדרכה בין שלא כדרכה, כיון שהערה בה דהיינו שהכניס העטרה, חייב עליה מיתה או כרת. ואין צריכין לראות כמכחול בשפופרת, אלא משיראו העדים אותם דבוקים זה בזה כדרך המנאפים, נהרגים על זה (טור), והאשה נאסרת על בעלה (נ"י פ' שני דיבמות). אשה גדולה שבא עליה קטן פחות מבן ט' שנים, אינה חייבת מיתה על ידו (טור). ונראה לי דה"ה אינה נאסרת על בעלה. ולכן כתב הרב בעל הטורים הרבה דינים אימתי חייבים מיתה או לא, נפקא מינה בזמן הזה באיזה ביאה אשה נאסרת על בעלה, ועיין בפנים. אשה פחותה מבת שלש, אין ביאתה ביאה (טור), דכל פחותה משלש שנים אין ביאתה ביאה ובתוליה חוזרין (בהגהות דיבמות). אפי' נתעברו השנים, בתוליה חוזרין (דברי הרב מהירושלמי).

## 4. שו"ת שבות יעקב חלק א' סימן צ"ד

מענין לענין באותו ענין הקשתי על מ"ש הרב רמ"א בהג"ה בא"ה סי' כ' דכל אשה שאינה חייבת מיתה על ידו אינה נאסרת על בעלה ולכן כתב הרב בעל הטורים הרבה דינים אימתי חייבים מיתה או לא ונ"מ בזמן הזה עכ"ל ואתמהא תמי' קיימת דהא משמש באבר מת אינו חייב מיתה כמ"ש הטור והוא פשוט בש"ס דיבמות דף נ"ה דכתיב שכבת זרע בראוי להזריע ובסי' קע"ח בא"ה מבואר בטור וש"ע דאפי' ע"י שחוף מקנין ואשה נאסרת על ידו וכמבואר בפשיטות בש"ס דסוטה ושחוף היינו משמש באבר מת וכבר שאלתי קושיא זו לכמה גדולים ואין פותר אותם לי...

# II. איסור לבועל בבועל שני

## 5. בבלי סנהדרין דף מ"א.

הכי נמי קאמר: מתוך שאין נהרגין, שיכולין לומר לאוסרה על בעלה באנו - אף היא אינה נהרגת, דהויא לה עדות שאי אתה יכול להזימה. - אלא באשה חבירה, דקיימא לן דמיקטלא אליבא דרבי יוסי ברבי יהודה, היכי משכחת לה? - כשזינתה וחזרה וזינתה, - והא יכולין לומר לאוסרה על בועלה שני באנו! - שזינתה מבועל ראשון. אי נמי שזינתה מקרוביה.

## 6. שו"ת שבות יעקב שם

מתלמידי הוותיק מהר"א נר"ו. הנה בתשובת מהר"א ששון שאל' קצ"ו כתב וז"ל נפל קצת מחלוק' אם כשאנו אומרין אסור' לבעל אסורה לבועל היינו דוק' כשאותו הבועל הוא הראשון שאסרה לבעל אבל אם כבר היתה אסורה לבעל מחמת אחר שאסרה אם מותרת לזה הבועל השני כשיגרשנה הבעל יע"ש ולא העלה דבר ברור בזה יורינו מ"ו בירור ספק זה:

תשובה אשר השבתי בימי חורפו כי נרא' דין זה נתבר' מש"ס ערוכה דסנהדרין פ' היו בודקין דף מ"א בהא דמקשה הש"ס והא יכולין לומר דלאוסרה על בועל' שני באנו וא"כ מה מקשה הש"ס הלא אינ' נאסרת על בועל שני כיון שכבר נאסרה לבעל' אלא ודאי דאין חלוק ובכל ענין נאסרת על בועל שני וכן הצעתי הדבר לפני רבותי וחבירי וקלסו את דברי...

# III. איסור על ידי קינוי וסתירה

## 7. שו"ת שבות יעקב שם

ועל מה שתמ' מכ"ת על הרב המפה בא"ע סי' כ' הנה נראה לכאורה לפום ריהטא בודאי דקושיא עצומה היא ובתר עיונא בהאי מילתא אמינא לענ"ד דדברי הרב המפה נכונים דהא דבשחוף נאסר' היינו ע"י קינוי וסתירה דבקפידא דבעל תלא רחמנא וקינא את אשתו כתיב וכדאמרינן בסוטה דף כ"ו ע"ב וביבמות דף פ"ה אבל אם זינתה בעדים עם השחוף דאינה חייבת מיתה לא נאסרה כיון דלא ידענו שקפיד הבעל ע"כ תוכן דבריו שם

ואינו מתרץ כלום כאשר פשוט לכל מעיין דהא דכתב דבקפידא דבעל תלא רחמנא זה הוא רק לפי מה דס"ד בש"ס דכתובות דף ק' דכל שנאסרה ע"י קינוי וסתירה מכ"ש על ידי עדים ע"ש...